Juozas Petrulis (1904)

Juozas Petrulis (1904 m. balandžio 23 d. Ridikuose, Kupiškio valsčius – 1975 m. balandžio 25 d. Vilniuje) – Lietuvos kultūros istorikas, kraštotyrininkas, muziejininkas, restauratorius.

 Biografija 
Mokėsi Biržų gimnazijoje, baigė Kauno Vytauto Didžiojo universitetą.

Kraštotyra J. Petrulis susidomėjo apie 1921 m. 1938–1944 m. Šiaulių „Aušros“ muziejaus darbuotojas. Dirbdamas Šiauliuose, dalyvavo muziejaus etnografinėse ekspedicijose, sukaupė daug aprašomosios medžiagos etnografijos fondams. Prisidėjo prie žurnalo „Gimtasai kraštas“ redagavimo ir leidimo, skelbė jame savo straipsnius. Antrojo pasaulinio karo metu gelbėjo Šiaulių geto žydus. 1947–1958 m. Lietuvos istorijos muziejaus direktorius, restauracijos skyriaus vedėjas. 1958–1975 m. – Lietuvos dailės muziejaus dailininkas restauratorius.
miniatiūra|Juozo Petrulio kapas Saltoniškių kapinėse
Restauravo D. Poškos Baublius, A. Baranausko klėtelę Anykščiuose.

Lietuvoje populiarino esperanto kalbą. 1964 m. Lietuvos kraštotyros draugijos garbės narys. Juozas Petrulis. Šiaulių Povilo Višinskio viešoji biblioteka

Jo rankraštinį archyvą (1731 vnt.) saugo Nacionalinė Martyno Mažvydo biblioteka.Juozas Petrulis. Nacionalinė Martyno Mažvydo biblioteka

1980 m. „Jad Vašem“ J. Petrulį pripažino Pasaulio teisuoliu už indėlį gelbėjant žydus Holokausto metu. db.yadvashem.org

 Bibliografija 
 Tarptautinės esperanto kalbos vadovėlis, 1957 m.

 Įvertinimas 
 1965 m. Lietuvos nusipelnęs kultūros veikėjas
 1980 m. Pasaulio teisuolis
 Šaltiniai 

Kategorija:Lietuvos esperantininkai
Kategorija:Lietuvos muziejų direktoriai
Kategorija:Lietuvos kraštotyrininkai
Kategorija:Lietuvos muziejininkai
Kategorija:Lietuvos restauratoriai
Kategorija:Lietuvos kultūros istorikai
Kategorija:Lietuvos Pasaulio teisuoliai